उत्तराखंड के कांग्रेस प्रभारी और पूर्व विधायक अनुग्रह नारायण सिंह ने कहाकि पिछले सवा साल में प्रदेश में लगातार कानून व्यवस्था बिगड़ती जा रही है। दिनदहाड़े बीच शहर में गोली मारकर हत्या कर दी जा रही है। अपराधी बेखौफ हैं। योगी सरकार हर क्षेत्र में विफल है। मुख्यमंत्री केवल लोगों को गुमराह करके बड़े-बड़े सपने दिखा रहे हैं, लेकिन अब कांग्रेस चुप नहीं बैठेगी। योगी सरकार की नाकामियों को लोगों तक पहुंचाएगी। कांग्रेस जिला अध्यक्ष अनिल द्विवेदी ने कहाकि जनता योगी सरकार से परेशान है। अगले साल होने वाले लोकसभा चुनाव में इसका असर दिखाई देगा। प्रदर्शन के दौरान शेखर बहुगुणा, चौधरी जितेंद्र नाथ सिंह, कांग्रेस प्रवक्ता किशोर वाष्र्णेय ने भी प्रदेश सरकार पर जमकर निशाना साधा। महंगाई, व्यापारियों का उत्पीड़न, हत्या, लूट, शहर में बढ़ते जाम को लेकर आक्रोश व्यक्त किया।